บาทเปิด 35.30/31บาทต่อดอลล่าร์ แนวโน้มอ่อนค่าต่อ
เงินบาทเปิดตลาด 35.30/31บาทต่อดอลล่าร์  แนวโน้มอ่อนค่าต่อ มองกรอบ 35.20-35.40บาทต่อดอลล่าร์
9 มี.ค. 2560

เงินบาทเปิดตลาด 35.30/31บาทต่อดอลล่าร์  แนวโน้มอ่อนค่าต่อ มองกรอบ 35.20-35.40บาทต่อดอลล่าร์นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 35.30/31 บาท/ดอลลาร์ อ่อนค่าจากเย็นวานนี้ที่ปิดตลาดอยู่ที่ระดับ 35.26 บาท/ดอลลาร์"วานนี้มีฝรั่งขายบอนด์ ขายหุ้น มี Flow เงินออกค่อนข้างเห็นได้ชัดสำหรับเมื่อวานเพราะว่าวิ่งอยู่ตัวเดียว อ่อนค่าแรงเมื่อเทียบกับเพื่อนบ้าน ถือว่าเงินบาทอ่อนค่าสุดในรอบ 2 เดือน และต้องดูว่าวันนี้ Flow เงินออกจะยังอยู่หรือไม่ ถ้าไม่มีเงินออกต่อเนื่องก็อาจจะรีบาวด์กลับมา และต้องรอปัจจัยสำคัญ คือ ECB วันนี้กับตัวเลขการจ้างงานนอกภาคเกษตรคืนวันศุกร์" นักบริหารเงิน กล่าวนักบริหารเงิน คาดวันนี้เงินบาทจะเคลื่อนไหวอยู่ในกรอบ 35.20-35.40 บาท/ดอลลาร์